《柳梢青 其二 关盼盼》
清代·叶璧华

惆怅芳时。画栏凭处，霜月凄迷。十载春风，尚书恩断，洒泪谁知。

雕梁燕子孤栖。诉新愁、枯絮沾泥。黯黯花魂，余香犹在，楼锁双扉。

作者简介：1841-1915，字润生，别字婉仙，客家人，嘉应白渡堡（今梅县丙村镇）卢陵乡人，自号古香阁主人。是清末民初岭东著名女诗人、教育家。与大埔范荑香、嘉应黎玉珍并称“晚清粤东三大女诗人”，著有《古香阁诗集》2卷。